
kl IZDAVAČKO KNJIŽARSKO PODUZEĆE 
NR MLADOST ZAGREB, ILICA 30 + 1977 


Jednog dana Vesna je dobila pismo. To se baš nije događalo često, jer 
ona sama nije nikome pisala. Tek je pošla u školu. 

Poštar nije ubacio pismo u sandučić, nego je pozvonio na vrata. 

Htio je biti siguran kome uručuje pismo. Na omotnici je, naime, pisalo 
samo »Za Vesnu«, a ispod toga naša adresa. Nedostajalo je prezime. 
Zato je poštar pitao stanuje li ovdje Vesna. 





Vesna hoda po kući s pismom u ruci. 
— Zar ga nećeš otvoriti? — pitam je. 
— Hoću, malo kasnije. Tako je lijepo imati pismo — odgovara Vesna. 


Pričekala je još malo i onda ga otvorila. Pomogao sam joj da pročita 
pismo. U njemu je pisalo: | 











— Sjajno! — klikne Vesna. — Rado bih imala blokflautu. 

Mladen je dječak kojeg smo prošle godine upoznali na ljetovanju. Imao je 
blokflautu i nagovorio je Vesnu da pokuša na njoj svirati. Vesna je već 
tada zaželjela blokflautu, ali Mladenu je još uvijek bila potrebna. Sada joj 


piše da bi joj rado prodao svoju blokflautu. 


— Mogu li mu za blokflautu dati onih trideset dinara koje mi je poklonila 


baka? — pita Vesna. 

— Dakako da možeš — odgovaram. — Ali moraš najprije Mladenu 
odgovoriti na pismo. 

Vesna donese papir i olovku te stane pisati. 

Dugo razmišlja. Ponekad me nešto pita i ja joj pomognem. 


Na kraju je napisala: 





















— Dobro si to napisala 
— rekao sam Vesni. 
Zatim sam joj dao 
omotnicu i pokazao što 
mora na nju napisati; ne 
previsoko, da gore 
ostane mjesta za 
poštansku marku. 
Najprije treba napisati 
ime i prezime onog tko 
pismo prima, zatim 
ulicu u kojoj stanuje i 
kućni broj; ispod toga 
grad u kojem živi, a 


ispred imena grada 

poštanski broj. Sve to 

valja ispisati čitko i 

krupnim slovima. 

Na poleđini omotnice, na dijelu koji se preklapa, Vesna je napisala tko 
šalje pismo. Napisala je svoje ime, prezime i adresu stanovanja. 
Pošiljalac pisma ne smije zaboraviti na kraju da zalijepi u gornji desni kut 
omotnice poštansku marku od jednog dinara i pedeset para. 

— A zašto to? — pita Vesna. 

— To je novac koji pošta dobiva za to što tvoje pismo isporučuje 


— Zar sav taj put stoji samo dinar i pedeset para? — čudi se Vesna. — 
To je doista jeftino! 








S pismom u ruci Vesna je otišla do poštanskog sandučića. _ Pljap = + 
začulo se kad je ispustila pismo u sandučić. Zatim je još dugo stajala i 
čekala, ali ništa se nije dogodilo. Na kraju je otrčala kući. 

— Ubacila sam pismo u poštanski sandučić — rekla je. — Ali kako će 
ono stići do Mladena? 

— Ništa ne brini — odgovorio sam. — Poštanski sandučići se prazne, 
čini mi se, tek u 17 sati. Ako baš želiš znati što se zbiva s pismom, 
možemo otići i pogledati. 


Minutu ili dvije nakon 17 sati stigao je žuti automobil. iz 
njega izlazi poštar s praznom vrećom u ruci. Prislanja otvor vreće na dno 


sandučića, dno se otvara i pisma padaju u vreću. 

e vreću u automobil i odlazi. 
lo na put — rekoh Vesni. 

di pošta. 


Poštar zatim zatvara sandučić, ubacuj 
— Eto vidiš, sada je tvoje pismo krenu 
— Ispričat ću ti što će dalje biti s tvojim pismom i kako ra 





U dvorište iza poštanske zgrade ulazi mnogo automobila. Poštanski 
službenici ispraznili su sve poštanske sandučiće u gradu. 

Sada unose u poštu vreće pune pisama i predaju ih na razvrstavanje. 
Pisama ima mnogo, na tisuće. 

Poštanski službenici razvrstavaju pisma prema mjestu odredišta. Pritom 
svako pismo dobije žig, na kojem piše ime mjesta u kojem je predano i 
točan datum. Na taj se način poništavaju marke. One se mogu koristiti 
samo jedanput. 

Poštanski broj na pismu pomaže službenicima da lakše razvrstavaju 
pisma. Na primjer, sva pisma kojih broj počinje znamenkama 71 stavljaju 
na jednu hrpu. Ta pisma ići će za Sarajevo ili u mjesta u okolici Sarajeva. 
Pisma koja ostaju u našem gradu, stavljaju se na drugu hrpu. Tvoje pismo 
naći će se na onoj hrpi koja je određena za grad Karlovac i okolicu. Sva 
pisma upućena tamo imaju broj 47000. 

Ima i strojeva za razvrstavanje pisama, ali svaka pošta ne posjeduje 
takve strojeve. Male pošte nemaju ni strojeve za udaranje žigova; tamo 
se oni još uvijek udaraju rukom. 

Na kraju se pisma stavljaju u velike vreće. Na svakoj vreći piše ime grada 
u koji se upućuje. 

Poštanske pošiljke kreću na svoj put. Vreće s poštom koja je namijenjena 
bližoj okolici, odvoze veliki poštanski automobili. Poštanske pošiljke koje 
putuju dalje, utovaruju se u vlakove. Tvoje će pismo vjerojatno putovati 

vlakom. Većina vlakova ima poštanski vagon ili barem poštanski odjeljak. 

Ona pisma koja ljudi šalju u vrlo udaljene gradove, otpremaju se 


avionom. 
Cijele noći poštanski automobili, vlakovi i avioni prenose pisma po 


svijetu. 

Kada, na primjer, pišem ujaku Vladi koji živi u Munchenu, moje pismo 
otpreme avionom najprije u Frankfurt, gdje se razvrstavaju sve avionske 
pošiljke za Saveznu Republiku Njemačku. Tu se vreća, u kojoj je moje 
pismo, pretovari u avion za Munchen. 

Pišem li teti Kati u Dubrovnik, također mogu pismo uputiti avionom, ako 
to na pošti posebno zatražim. Dubrovnik ima svoj aerodrom. Isto tako 
može uraditi teta Kata... 


— Ali ona nikad ne piše, nego nas radije nazove telefonom — prekine me 
Vesna. 


— Ah, ponekad ipak piše — nasmijem se. 

— A što se događa s pismom koje u vreći stigne sa zagrebačkog 
aerodroma na dubrovački? — zanimalo je Vesnu. 

— Tamo ga, zajedno s ostalim pošiljkama, dočeka poštanski službenik i 
automobilom prebaci u gradsku poštu na daljnje razvrstavanje. 


Vreća s tvojim pismom Mladenu krenut će vlakom za Karlovac. U 
karlovačkoj pošti otvorit će vreću, istresti sva pisma i razvrstati ih prema 
naznačenim adresama. 

Neka pisma valja predati primaocima u samom gradu Karlovcu, dok 
zacijelo ima podosta pošiljaka i za okolna sela koja pripadaju 
prigradskom području. 

Svaki poštar ima svoj dio grada u kojem raznosi poštu. 

Poštar dobije ujutro pisma i složi ih prema ulicama, kućnim brojevima i 
imenima, da ih može lakše izručiti. 





Poštari kreću na dostavu. Preko ramena im visi teška torba puna pisama 
i paketića. 

Svaki poštar danomice prelazi isti put. On ima utvrđen smjer kretanja. 
Tako pouzdano zna da nije mimoišao nijednu kuću. Nema svakog dana 
pisama za sve kuće redom. 

Sutra će Mladen dobiti tvoje pismo. On stanuje u peterokatnici, u novom 


dijelu Karlovca. 
— Da, to je kuća s brojem 40 — reče Vesna. — A ulica se zove Gaza. 

Kada Mladen primi tvoje pismo, sigurno će se razveseliti. Potražit će 
svoju staru blokflautu, staviti je u kutiju, omotati papirom i zavezati 
uzicom. Na papir će napisati tvoje ime i adresu. Zatim će poći na poštu 
da preda paket. 

Paket se, naime, ne može ubaciti u sandučić; ne bi prošao kroz otvor. 
Mladen će na pošti potražiti odjel za pakete. Službenica na šalteru 
izmjerit će težinu paketa i reći Mladenu koliku poštarinu mora platiti. 

Navečer će paket kojeg tebi šalje Mladen, kombijem prevesti na 
kolodvor. Kombi će biti pun raznih većih i manjih paketa, upućenih u 
druge gradove. 

Poštanski radnici preuzimaju pakete iz automobila i ubacuju ih u vlak. Na 
nekim je omotima prilijepljena crvena naljepnica, na kojoj piše LOMLJIVO 
ili NE BACAJ. S takvim paketima rukuje se opreznije. 

Pakete stavljaju na hrpe ili ih vežu u vreće; po jedna hrpa ili vreća za 
svako mjesto u kojem će vlak stati. 





gdje gdje stane, utovaruju se ili istovaruju 


Vlak putuje noću. Svu 


poštanske pošiljke. 
Poštanski radnici i željezničari koji rade noću, spavaju danju. 

Idućeg jutra paketić za tebe stići će u naš grad. Dopremit će ga u glavnu 
poštu, zajedno s ostalim pošiljkama. Da samo znaš koliko je tu paketa, 
velikih i malih, plosnatih i okruglih, dugačkih i debelih! 

Jednog po jednog razvrstat će prema dijelovima grada i ulicama. | 
Napokon će sve pakete namijenjene našem dijelu grada utovariti u 
kombi. 





Žuti će kombi proći kroz naš kraj, od kuće do kuće. Poštar će zvoniti na 
ulaznim vratima i isporučivati pakete. 

— A ako nas ne bude kod kuće kad on dođe? — pita Vesna. — Zar onda 
neću dobiti svoj paket? 

— Dobit ćeš. Ako primaoca pošiljke nema kod kuće, poštar ostavlja u 
poštanskom sandučiću ceduljicu. Na njoj piše ća je on pokušao uručiti 
paket, ali kako nije mogao, vraća ga na poštu. 

Nakon dva-tri dana zaista smo u našem poštanskom sandučiću našli 
takvu cedulju, naslovljenu na Vesnu. 

— Oh, to je sigurno od Mladena — reče Vesna. — idem odmah na poštu 
po paket. 

— Morat ćeš se tamo legitimirati — rekoh. 

— Legi...aštojeto? — pita Vesna. 

— Legitimirati se, to znači dokazati tko si — objašnjavam joj. 

— Legitimacija, osobna karta je dokaz da si ti Vesna Novak. 

Budući da još nemaš osobnu kartu, možeš ponijeti svoju đačku knjižicu. 

U pošti je Vesna ugledala natpis na kojem je pisalo: IZDAVANJE PAKETA. 
Predala je cedulju službenici na šalteru. 


Ova je potražila paket s tom adresom, a kad ga je našla, upitala je 
Vesnu: — Imaš li iskaznicu? 


— Da — reče Vesna i pokaže svoju đačku knjižicu. 
— Dobro — reče službenica i preda Vesni njezin paket. 

Vesna bi najradije odmah otvorila paket. Ali pričekala je da dođe kući, 
kako bismo i mi mogli prisustvovati otvaranju paketa. 

— Dobila si paket kao da ti je rođendan — nasmijao se Ivan. — Otvori 
ga brzo! 


Zaista, u paketu je bila blokflauta. 








Vesna je zasvirala 
nekoliko trilera. To 
ju je Mladen naučio 
prošlog ljeta. Nije 
zaboravila njegovu 
poduku. 





— Molim te, daj mi jednu omotnicu — reče Vesna. — Moram Mladenu 
poslati trideset dinara. 

— Ne smiješ slati novac u običnom pismu — rekoh. — Mogao bi ga tko 
ukrasti. Ali zato možemo ispuniti poštansku uputnicu. Kad pošta primi 
uputnicu i novac, Mladenu će isplatiti njegovih trideset dinara. 

Ispunio sam uputnicu, jer to baš nije tako jednostavno za malu 
djevojčicu. 

— Osim trideset dinara moraš ponijeti i novac za poštarinu — rekoh 
Vesni. 

— Sto je poštarina? — upita ona. 

— Isto što i poštanska marka — odgovorih. — To je novac koji pošta 
dobiva zato što će Mladenu isporučiti tvojih trideset dinara. 





Opet je Vesna otišla na poštu. Tamo je nekoliko šaltera. 

Službenici iza pojedinih šaltera obavljaju različite poslove. 

Jedni prodaju poštanske marke te preuzimaju preporučena i vrijednosna 
pisma. Drugi primaju brzojave, a možda i uplate. Na trećem šalteru 
isplaćuju osobne dohotke. 

Sve to piše na pločama iznad šaltera. 

Vesna je pomno razgledala cijelu prostoriju i zapazila natpis UPLATA — 
ISPLATA. Predala je službenici na šalteru ispunjenu uputnicu i novac, 
pridodavši traženu svotu za poštarinu. 

Službenica je vratila Vesni odrezak sa žigom pošte. To je potvrda, a žig 
je dokaz da je novac uplaćen. 








Ali Vesnin novac nisu poslali u Karlovac. On je ostao u blagajni pošte. S 
pošte su odaslali samo uputnicu, baš kao dopisnicu ili pismo. 

Na pošti se uplaćuju stanarine i zajmovi, kao i računi za telefon, struju i 
plin. Štediše poštanske štedionice mogu podići svoj novac u svim 
poštama, a ne samo u onoj u kojoj ga ulažu na štednju. 





Slijedećeg dana Vesnina je uputnica stigla u karlovačku poštu. Tamo ju je 
preuzeo poštar, zajedno s ostalim pismima i poštanskim pošiljkama, te s 
onoliko novaca koliko je tog dana trebao isplatiti. 

Slijedeći svoj svakodnevni put, poštar je stigao i do Mladenove kuće. 
Pozvonio je. 

— Evo poštanske uputnice na trideset dinara — rekao je Mladenu. — 
Potpiši ovdje svoje ima i prezime kao potvrdu da si primio trideset 
dinara, pa ćeš ih i dobiti. 

Mladen je dobio novac i odrezak poštanske uputnice. Na njemu je 
pročitao Vesnino ime i tako je znao da mu ona šalje novac za blokflautu. 


Nakon nekoliko dana Vesna je dobila dopisnicu od Mladena. Zahvalio joj 


se na novcu. 
Prije nego što je poštar otišao, Vesna mu je odsvirala na blokflauti kratku 


pjesmicu. 


Eto, tako pošta obavlja svoj posao. Tisuće poštara rade na tome da 
milijuni i milijuni pisama i paketa u cijelom svijetu svakodnevno stignu do 
svog odredišta. Vjerojatno će im trebati sve više raznih strojeva da im 
pomognu u tom poslu. Jer pisama i raznih pošiljaka sve je više i više. 

